**Ettevõtte majandusanalüüsi rühmatööde juhend**

Eesmärk on teha valitud ettevõttele terviklik majandusanalüüs, mis sisaldab ärikeskkonna ehk makro- ja mikrokeskkonnaanalüüsi ning finantsanalüüsi. Töö toimub rühmatööna, kuhu kuulub maksimaalselt 4 inimest.

Töö peab koosnema mitmest osast:

1. Sissejuhatuseks ettevõte tutvustus.
2. Makrokeskkonna analüüs
3. Mikrokeskkonna analüüs
4. Finantsanalüüs
5. Kokkuvõte
6. Ettevõtte tutvustus

Too välja ettevõtte kirjeldus, tuginedes küsimustele:

1. Millega ettevõte tegeleb?
2. Millistel turgudel tegutseb?
3. Millised on olnud selle ettevõtte viimaste aastate tegevussuunad? Trendid?
4. Töötajate arv?
5. Millised on tuleviku väljavaated? Plaanid?

Infot saab googeldades, kodulehelt, majandusaasta aruannetest.

1. **Makrokeskkonna analüüsi** (Koostada PESTLE analüüs)

Võtmeküsimused: Millised makrokeskkonna tegurid mõjutavad konkreetset ettevõtet täna ja tulevikus? Kuidas?

Vaadake makrokeskkonna analüüsi juures olevat slaidimaterjali ja koostage PESTLE analüüs ettevõttele. Mõelge läbi millised majanduslikud, poliitilised, sotsiaalsed, juriidilised ja ökoloogilised tegurid teie poolt analüüsitavad ettevõtet mõjutavad ja kuidas. Millised neist on positiivse mõjuga, andes uusi võimalusi ja millised on negatiivse mõjuga. Proovige olla võimalikult konkreetne. Kui mingisuguses on oodata muudatusi keskkonnas, siis mõelge ka nende võimalik mõju.

PESTLE analüüs võib olla vormistatud nii tabeli kujul kui ka lihttekstina.

1. **Mikrokeskkonna analüüs.**

Tegevusharu analüüsi tegemisel lähtu järgmistest küsimustest:

* peamised edutegurid tegevusharus;
* viimaste aegade trendid ja arengud tegevusharus;
* tegevusharu suurus ja kasvutempo; (seda saad teada, kui võtad välja statistikaameti tabelist näiteks viimase aasta tulud)
* toodete uuendamine ja tehnoloogilised muutused tegevusharus
* mastaabiefekti saavutamise võimalused – kas on võimalik suurema tootmismahu tõttu vähendada tooteühiku kulu
* kapitalivajadus, kui suur on selle valdkonna kapitalivajadus.
* vertikaalne integratsioon tegevusharus – kas eksisteerib ja kas see on antud ettevõtte jaoks takistus või hoopis avaldab see soodsat mõju?
* tegevusharusse sisenemise ja väljumise barjääride olemasolu
* ettevõtete keskmine rentaablus tegevusharus (statistikaameti tabelist)

Tegevusharu analüüsiks kasutage statistikaameti tabeleid, mille kohta on infot Moodles Majandusanalüüsi e-kursuse Mikrokeskkonna analüüsi teema juures

**Turuanalüüs** (turu maht, kasv, väljavaated)

Millistel turgudel ettevõte tegutseb? Kui on võimalik välja tuua turumaht ja selle muutus ehk oodatav kasv Millised on edasised väljavaated?

Turuanalüüsi juures pole vaja väga põhjalikuks minna.

**Konkurentsianalüüs**

Kirjelda üldist konkurentsi situatsiooni.

Millised on konkreetse ettevõte edutegurid (tugevused) ja konkurentsieelised.

Millised on konkurentsist tulenevad piirangud?

1. **Finantsanalüüs.**

Valitud ettevõtte finantsanalüüsi jaoks tuleb välja võtta Creditinfo portaalist kahe perioodi aruanded (üle ühe aasta). Näiteks 2017 ja 2019 aasta aruanded. Nii saab andmed nelja perioodi kohta. Finantsanalüüsiks võib kasutada Exceli tabeleid, mida me tunnis kasutasime ja mis on siin Moodles ka olemas.

**Muutuste analüüs**

Millised suuremad muutused leidsid aset uuritavatel perioodidel?

Tulude muutus, kasumi muutus, varude muutus, investeeringud?

Kas need on positiivsed või negatiivsed?

**Analüüsida rahavooaruannet.**

Kuidas on ettevõte  finantseeritud?

 Millised on rahavood äritegevusest, investeerimistegevust, finantseerimistegevusest?

Kas on selles osas toimunud muutusi erinevatel perioodidel?

Mida saad järeldada rahavoo aruandest?

Suhtarvu analüüs (Excelis näite põhjal)

Excelis tee finantssuhtarvude arvutused. Anna arvutustele hinnang.

**LIKVIIDSUS**

Lühiajaline likviidsus. On hea või halb? Kuidas on see muutunud võrreldes eelmiste perioodidega?

Pikaajaline likviidsus. On hea või halb? Kuidas on see muutunud võrreldes eelmiste perioodidega?

**EFEKTIIVSUS**

Varude juhtimise efektiivsus – arvutada välja ja anda hinnang

Deb võla juhtimise efektiivsus – arvutada välja ja anda hinnang

**RENTAABLUS**

Arvutada välja – anda hinnang. Millised muutused on toimunud? Miks?

Brutokasumi rentaablus

Puhaskasumi rentaablus

Koguvara puhasrentaablus

6.**Mida saad öelda selle ettevõte käibekapitali juhtimise kohta?**

**KOKKUVÕTE**

Millised on suuremad muutused viimase aastaga?

Anda hinnang tulemusele.

Too välja probleemid ja kitsaskohad.

Esita ettepanekud juhtkonnale.

Töö tuleb vormistada Wordis vastavalt kirjalike tööde juhendile.